# אברהם מרדכי פיורקו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אברהם מרדכי פְּיוּרקוֹ (1853 - 1933), סופר עברי, עורך, בעל בית דפוס, מו"ל וסופר ילדים. נולד בשנת 1853, בלומז'ה, פולין, ונפטר בשנת 1933 בגראייבו שבפולין. הוא אביו של הסופר חיים פיורקו.

אברהם מרדכי פיורקו נולד למשפחה יהודית של בעלי מלאכה, למד בילדותו בחדר מסורתי, ובד בבד רכש השכלה חיצונית וחילונית, עברית וכללית. בשנת 1875, בהיותו איש צעיר, עזב את לומז'ה עירו והשתקע בגראייבו הסמוכה. כמה שנים היה סוחר זעיר, מורה, פקיד ומלמד דרדקים.

אברהם מרדכי פיורקו הקים בית דפוס עברי, תחילה כדי להדפיס את הספרים הרבים שכתב הוא עצמו, ואחר כך גם הדפיס בו מספרי אחרים. בשנת 1899 ייסד, ערך והוציא לאור בבית דפוסו את שבועון הילדים העברי המפורסם "גן השעשועים", ששימש במה ראשונה לפרסום דבריהם של סופרים עבריים ידועים, כגון: יעקב פיכמן, דוד שמעוני, צבי שארפשטיין ואחרים.

בשנים 1928 עד 1931, ערך והדפיס את הירחון לחכמת ישראל, "בית המדרש החדש". פיורקו היה רב גוני מאוד בכתיבתו, וטיפח את ספרות הילדים העברית בפולין בכל ענפיה. הוא ערך והוציא שבועונים ומקראות לילדי ישראל, כתב סיפורים ופואמות מקראיות, כתב משלים וסיפורי מופת, הביא מכתמים וחרוזי שיר, ואפילו טיפח את הדקדוק העברי.

## [עריכה] מספריו של אברהם מרדכי פיורקו

- אוד מצל מאש, סיפור בימי גלות בבל, מאת אברהם מרדכי פיורקא, ורשה, דפוס האחים שולדבערג, תרנ"ג, 1893.
- אחרית רשע, סיפור בימי המלך שאול מלך ישראל, מאת אברהם מרדכי פיורקא, דפוס האחים שולדבערג, ורשה, 1893.
- אלף המגן, ספר דקדוק, מחברת ערוכה לתלמידי בתי הספר, כוללת אלף פעלים נבחרים לציין בכתב, הוראתם בנינים וגזרתם, חיברה אברהם מרדכי פיורקא, באברויסק, דפוס יעקב הכהן גינזבורג, תרע"ד 1914.
- בית המדרש החדש, ירחון לחכמת ישראל, יוצא לאור בהשתתפות חכמים וסופרים על ידי העורך והמוציא לאור אברהם מרדכי פיורקא,‫ גריבה, תרפ"ח-תרצ"ב.
- בת יפתח, שיר חרוזי בשש מחלקות, מאתי אברהם מרדכי פיורקא, ליק : רודאלף זיעבערג, תרל"ג, 1873.
- גן שעשועים, לנערי בני ישראל, מכתב עתי לחינוך לספרות ולמדעים שונים, יוצא אחת לשבוע, מאת אברהם מרדכי פיורקא, ליק : O. AUSCHWITZ, תרנ"ט-תרס"א, 1901.

מקור: http://he.wikipedia.org../../../%D7%90/%D7%91/%D7%A8/%D7%90%D7%91%D7%A8%D7%94%D7%9D_%D7%9E%D7%A8%D7%93%D7%9B%D7%99_%D7%A4%D7%99%D7%95%D7%A8%D7%A7%D7%95.html

קטגוריות: סופרים עבריים | סופרי ילדים ונוער | מו"לים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש